Tavriya Milliy Universiteti

V. İ. Vernadskiy adında Tavriya Milliy Universiteti (TMU; , ) — Ukrainada akkreditatsiyanıñ IV seviyesini qazanğan aliy oquv yurtudır. 2014 senesine qadar Qırımda Aqmescit şeerinde bulundı, şimdi Kiyev şeerinde çalışa. 

 Tarih 
Tavriya Milliy Universiteti 1918 senesi (Qırımnı Solomon Krım ükümeti idare etken vaqıtta) açılğan "Tavriya Universiteti" adlı Qırımnıñ birinci aliy oquv yurtunıñ mirasçısıdır. Universitet açmaq teşebbüsinen çıqqanlar arasında belli entomolog ve topraq saibi S. O. Mokrojetskiy edi. Universitetniñ birinci rektorı ukrain naturalisti, geohimiya ve biogeohimiya temelini qoyğan alim - akademik Vladimir Vernadskiy edi.  Bolşevikler Qırımnı alğan soñ 1921 senesi fevral ayında "Frunze adında Qırım Universiteti" dep adlandırıldı. 1925 senesi univetsitet statusını coyğan ve onıñ temelinde Frunze adında Qırım devlet pedagogik institutı yaratılğan. 1972 senesi fevral ayında o, Frunze adında Aqmescit devlet universitetine çevirilgen. 1999 senesi avgust ayında Ukraina prezidenti Leonid Kuçmanıñ emrinen universitetke milliy status ve yañı adı (V. İ. Vernadskiy adında Tavriya milliy universiteti) berilgen. Simdi Tavriya Milliy Vernadskiy Universiteti en guzel Kirimda calisqan Tavriya Milliy Universiteti Vernadskiy adetlerini devam ete. 2013 senesi aprelniñ 23-ünde Qırım Nazirler şurası iştirakinen Vernadskiyniñ 150 yıllığına bağışlanğan abide açıldı. Abide açılğanda univesitetniñ rektorı Nikolay Bagrov bu, "devirniñ müim adiselerinden biri" ve "tarihiy adalet tiklenmesi"dir dep ayttı. Abideni yapqan - Ukrainanıñ nam qazanğan medeniyet erbabı S. Nikitin.

2014 senesi Qırımda qalğan universitet Rusiye akimiyeti tarafından yañıdan qurulğan Qırım federal universitetiniñ terkibine kirsetken soñ, TMU 2015 senesiniñ soñunda öz işini Kiyevde devam etti.

Kategoriya:Aliy oquv yurtları
Kategoriya:Qırımda tasil
Kategoriya:Universitetler
Kategoriya:Aqmescit